CELEX: 62014CN0356
Language: mt
Date: 2014-07-22 00:00:00
Title: Kawża C-356/14: Talba għal deċiżjoni preliminari mressqa mill-Budapest Környéki Közigazgatási és Munkaügyi Bíróság (l-Ungerija) fit- 22 ta’ Lulju 2014 – Hunland-Trade Mezőgazdasági Termelő és Kereskedelmi Kft. vs Mezőgazdasági és Vidékfejlesztési Hivatal Központi Szerve

22.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/7
            
         Talba għal deċiżjoni preliminari mressqa mill-Budapest Környéki Közigazgatási és Munkaügyi Bíróság (l-Ungerija) fit-22 ta’ Lulju 2014 – Hunland-Trade Mezőgazdasági Termelő és Kereskedelmi Kft. vs Mezőgazdasági és Vidékfejlesztési Hivatal Központi Szerve
   (Kawża C-356/14)
   2014/C 329/09
   Lingwa tal-kawża: l-Ungeriż
   
      Qorti tar-rinviju
   
   Budapest Környéki Közigazgatási és Munkaügyi Bíróság
   
      Partijiet fil-kawża prinċipali
   
   
      Rikorrenti: Hunland-Trade Mezőgazdasági Termelő és Kereskedelmi Kft.
   
      Konvenut: Mezőgazdasági és Vidékfejlesztési Hivatal Központi Szerve
   
      Domandi preliminari
   
   
               1)
            
            
               Skont id-dispożizzjonijiet tad-dritt Komunitarju, annimal tal-ifrat għat-tgħammir għandu jitqies bħala ta’ razza pura, meta huwa jkun ġie inkluż, l-istess bħall-ġenituri tiegħu u l-ġenituri tagħhom, fil-ktieb ġenealoġiku tar-razza Holstein-Friżjan mill-organizzazzjoni nazzjonali uffiċjali ta’ min irabbi, indipendentement mil-livell ta’ purezza razzjali ġenetika tal-axxendenti tiegħu?
            
         
               2)
            
            
               Id-dispożizzjoni inkwistjoni tad-Deċiżjoni Nru 2005/379/KE (1) għandha tiġi interpretata fis-sens li l-annimali li jirriproduċu li għandhom ċertifikat ġenealoġiku bit-titolu msemmi fl-Artikolu 2(1)(a) għandhom jitqiesu bħala annimali għat-tgħammir ta’ razza pura, b’mod li jagħtu d-dritt għall-benefiċċju ta’ ħlasijiet lura fuq l-esportazzjoni fil-kummerċ intra-Komunitarju?
            
         
               3)
            
            
               B’teħid inkunsiderazzjoni ta’ dak li ntqal iktar ’il fuq, huwa possibbli li jitqies li, minkejja li annimal ikollu ċertifikat ġenealoġiku maħruġ mill-organizzazzjoni nazzjonali uffiċjali ta’ min irabbi u li jkollu t-titolu msemmi iktar ’il fuq, l-imsemmi annimal ma jippermettix lin-negozjant, fil-każ ta’ kummerċ intra-Komunitarju, li jibbenefika minn ħlasijiet lura fuq l-esportazzjoni minħabba li dan ma huwiex meqjus bħala annimal għat-tgħammir ta’ razza pura minkejja ċ-ċertifikazzjoni uffiċjali li tinkludi l-element imsemmi iktar ’il fuq?
            
         
      (1)  Deċiżjoni tal-Kummissjoni Nru 2005/379/KE, tas-17 ta’ Mejju 2005, dwar iċ-ċertifikai tal-pedigree u l-partikolaritajiet għall-annimali tat-trobbija ta’ razza pura mis-speċi bovina, l-isperma, il-bajd u l-embrijuni tagħhom (ĠU L 349M, p. 7)